Source: http://www.sportlo.hu/hungarian/ajanlo/veszpremszabalyzat2009.html
Timestamp: 2017-11-21 15:48:20
Document Index: 19454061

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

﻿ Veszprém Megyei Lovas Tájékozódási bajnokság, 1. forduló
Tájékozódási tereplovaglás, versenyszabályzat
Érvényes: 2009 januárjától
Egy hivatalosan elismert verseny, amelyet hazai és nemzetközi szinten is űznek. A Veszprém Megyei szabályok ezen versenyforma hivatalos irányelveit veszik alapul. Hivatalos formában a verseny 3 részből áll (tájékozódási lovaglás, higgadtsági/terepvizsga, belovagoltsági vizsga): Veszprém Megyében a 2008-as évtől kezdve először csak tájékozódási lovaglást írunk ki, további bővítéseket tervbe vettünk.
A versenyzők segédletként térképet kapnak, amely megjelöli az ellenőrzési pontokat.
A versenyzők segédletként GPS koordinátákat és alaptérképet kapnak (ezen nincsenek feltüntetve az ellenőrzési pontok).
A tájékozódási lovaglás résztvevőinek gyakorlott tereplovasoknak kell lenniük. A térkép és az iránytű gyakorlott használata is szükséges. Az egyedi versenyben induló lovasnak 18 évesnek kell lennie, csoportversenyben fiatalabb lovasok is megengedettek, alsó korhatár 12 év. Ezen esetben legalább egy lovasnak 18 év felettinek kell lennie a csoportban.
érvényes nevezéssel rendelkeznek
viselik az előírt védőfelszerelést (kobak).
A versenyző köteles sportszerűen versenyezni, a versenyen való jelentkezéstől a verseny befejezéséig a versenybíróság utasításait betartani, a versenyszabályzatot, a természet- és környezetvédelem szabályait és az egyéb előírásokat megtartani. A verseny tartama alatt köteles a rendezőség által adott rajtszámot jól láthatóan viselni.
Ruházat: sportszerű, közízlést nem sértő lovas öltözet. Kobak viselése kötelező. (Cross- kobak, 3 vagy 4 ponton záródó).
A ló legalább 4 éves, jó fizikai és pszichikai állapotú, belovagolt. Szerszámzat, nyeregtípus megengedett, tetszőleges. A verseny alatt a ló védelme és egészsége mindig az első helyen áll.
A versenybíróság feladata a start előtt a résztvevő lovak egészségi állapotának ellenőrzése (sántaság).
A verseny alatt a pálya egy – rendezők által –meghatározott pontján kötelező állatorvosi vizsgálatra kerül sor, melyet az állatorvos a versenykartonon igazol, és a vizsgálattal töltött idő a versenyző idejéből levonásra kerül.
Amennyiben a verseny közben a ló megsérül, vagy lesántul, a lovasnak kötelessége a versenyt feladni, és a lovát a legrövidebb úton bevezetni a célba. Ennek elmulasztása esetén a versenybíróság a versenyzőt kizárja.
Minden résztvevő kap egy számot, amit kisorsolunk. A számot jól látható helyen, a lovas felső testén rögzítjük. A sorsolás a verseny kezdete előtt kb. egy órával lesz, a technikai megbeszélés alatt. A startsorrend megegyezik a kisorsolt számok sorrendjével. A versenyzők a tájékoztatóban meghatározott időkülönbséggel indulnak. A versenyzők sorrendjét legkésőbb a tervezett rajt előtt 1 órával jól látható helyre ki kell függeszteni.
2.1. A” nehéz: max. 20-25 km, max. 12 ellenőrző pont, szintidő 2 óra
2.2. „B” könnyű: max. 15 km, max. 8 ellenőrző pont, szintidő 1.5 óra
A szakasz a lovas tájékozódási képességeit ellenőrzi. A szakaszt a terep adottságaihoz kell igazítani (pl. talaj, dombok stb.), hogy a megadott tempó / járómód megadás a mellett az előírt időt be lehessen tartani. A megfelelő tájékozódási technikai színvonallal és fizikai igénybevétellel kell a győztes időket megtervezni.
Egy csapat minimum 2 fő és max. 5 főből áll össze. A feladatot a csapat tagjai közösen oldják meg. Csapatverseny esetén a csapat utolsó lovasának beérkezési ideje a mérvadó.
A megyei Lovas Szövetség kiírja a megyei bajnokságot A. (nehéz) kategóriában. A bajnokság több fordulóból áll. A verseny egy pontrendszeren alapul. Minden sikeres , értékelt versennyel pontokat gyűjt a versenyző (ld. 5.). Az a lovas, aki az év folyamán a legtöbb pontot gyűjtötte, nyeri meg az egyéni bajnokságot. Az a csapat, aki az év folyamán a legtöbb pontot gyűjtötte, nyeri meg a csapatbajnokságot. Ugyanez az értékelése a GPS-es kategóriában indult versenyzőknek is. A csoportversenyben a csoportnak legalább 2 azonos csapattagból kell állnia, akik az egyes versenyeken elindulnak.
Verseny leírása, ellenörző pontok, versenypálya
3.1. A lovas tájékozódási verseny, olyan tájékozódási szakág, ahol a versenyző / megbízható lovas tudással / lovon nyeregben, térkép és tájoló segítségével előírt sorrendben kell, hogy ellenörző pontokat érintsen, melyek a térképen jelölve vannak.
A versenypálya hosszát minden alkalommal le kell mérni, és iramát A. (nehéz) kategória 300 m/percben, B. kategória (könnyű) 250 m/percben kell meghatározni, és ez alapján az alapidőt kell megállapítani.
3.2.Versenyfeladat: a kijelölt pályán a kiirt szintidőn belül végig lovagolni. A versenyző az ellenörző pontok között maga választja meg az útvonalát.
A versenyeken a pontos térképolvasásnak, a helyes útvonalválasztásnak kell ötvöződnie a kiváló lovas tudással és a pálya a megfelelő iramú pontos leküzdésével.
3.3.Az ellenőrző pont a versenypálya megjelölt tereppontja. Az ellenőrző pont lehet a terepnek bármely a térképen azonosítható síkrajzi, vízrajzi, domborzati, növényzeti eleme vagy annak részlete. Az ellenőrző pontokat bója jelöli. Ennek leírását a tájékoztató tartalmazza.
A verseny előtt a pályakitűző jelöli ki az ellenőrző pontokat.
A pontérintés igazolását maga a versenyző végzi. A bóján vagy annak közvetlen környezetében rögzített igazoló felszerelés lehet:
elektronikus ellenőrzési rendszer;
zsírkréta (lehetőség szerint kerülendő).
A versenybíróság a pontérintés igazolására versenyzőkartont, vagy elektromos azonosítót köteles adni a rajt előtt kiadni. A versenyző köteles a versenyzőkartont egyértelmű és megfelelő helyen, megfelelő sorrendben lyukasztani, a kartont illetve az elektronikus azonosítót a célban leadni.
Valósághűen ábrázolja a versenyterep síkrajzát, terepfedezetét, vízrajzát és domborzatát. Méretaránya lehetőség szerinti.
a rajt és cél helyét, egyenlő oldalú háromszöggel, R és C betűkkel jelezve;
az ellenőrző pontok helyét 5-6 mm átmérőjű körrel jelölve.
Az ellenőrző pontokat a rajttól a célig egyenes vonallal, érintési sorrendben össze kell kötni. Az ellenőrző pontok mellett a pont sorszámát fel kell tüntetni.
Eredménymegállapítás és helyezések
A versenyző ideje a rajttól a célig felhasznált idő órában/percben/másodpercben mérve. startonként.
A rajt időmérése a rajtvonalon történik, a rajt pillanatát hangjelzéssel jelezni kell.
A célban az időmérés a célvonalon történik, amikor a ló szügye a cél síkját elért
Helyezések megállapítása a rajttól – célig felhasznált idő mérésével történik
Holtversenyt ki kell hirdetni.
Az a versenyző nyeri a versenyt, aki a legtöbb pontot legrövidebb idő alatt gyűjti be és
érkezik a célba
A Veszprém Megyei Bajnokságban szerzett pontok:
helyezés 10 pont
helyezés 8 pont
helyezés 6 pont
helyezés 5 pont
helyezés 4 pont
helyezés 3 pont
helyezés 2 pont
helyezés 1 pont
5.1. Nem értékelhető a versenyző:
a versenyt feladta;
nem lovagolt át a célvonalon
a dupla szintidőt túllépte;
nem sorrendben érintette az ellenőrző pontokat
a versenyzőkartont elhagyta, vagy másra bízta;
a versenybíróság kizárta;
az indulási feltételeknek nem tett eleget.
a ló kizárása az állatorvos vagy a bíró által versenyalkalmatlanság miatt
Az eredményhirdetést lehetőleg a verseny színhelyén, a tájékoztatóban megadott időpontban és módon tartják meg.
A nevezés történhet postai/email úton, ill. a verseny helyszínén, a Versenykiírásban megadott időpontig. Mindkét esetben szükséges a Nevezési lap kitöltése.
A versenyen nem nevezhet az, aki a verseny bizalmas adatainak – rajt, cél, ellenőrző pont, versenypálya – birtokában van.
A versenyző a verseny megkezdése előtt regisztrálja magát. Aláírásával igazolja a regisztrációs lapon, hogy a versenyen saját felelősségére vesz részt, és befizeti a nevezési díjat, ami a Megyei Bajnokságban minimum 4.000.- Ft/versenynap. A kétnapos verseny mindkét napja külön versenynapnak számít.
a nevezés határidejét
a találkozás helyét és idejét (részletesen a megközelítés lehetőségeit);
az eredményhirdetés idejét és helyét;
a versenypálya hosszát és a szintidőket;
a térképpel kapcsolatos tudnivalókat;
az ellenőrző pontok megadási módját, felszerelését, a pontérintés igazolásának módját;
az esetleges egyéb tudnivalókat: ajánlott felszerelés, étkezés, parkolási lehetőség, stb.;
a szállással kapcsolatos tudnivalókat.
állategészségügyi és biztonsági feltételeket.
6.3 A tájékozódást segítő információk átvétele
A tájékozódási versenyszámban indulók az ellenőrzési pontokat feltüntető térképet, a GPS navigációs versenyszámban indulók a GPS koordinátákat és az alaptérképet a rajt előtt a tájékoztatóban meghatározott időben kapják meg.
A rajt előtt a versenyzők számára 30 perc felkészülési időt kell biztosítani.
Ha a versenyző a versenybíróság hibájából kési le a rajtot, akkor új rajtidőt kap. Ha a versenyző saját hibájából kési le a rajtot, akkor a lehető legrövidebb idő alatt ki kell engedni, de új rajtidőt nem kap.
A célban a célbíró rögzíti a beérkező versenyző idejét. A célban a versenyző köteles a versenyzőkartonját vagy elektronikus azonosítóját és startszámát leadni.
6.5 A kísérők és a nézők
Kötelesek a versenybíróság utasításait betartani, a terepen a versenyt nem zavarhatják, a versenyzőknek nem adhatnak olyan segítséget, amely a verseny eredményét befolyásolhatná.
A Versenyrendezők
A Versenybíróság minimum három főből áll. A Versenybíróság elnökéből és két tagból.
A Versenybíróság elnöke az a személy, akit erre a feladatra a verseny rendezője felkér, illetve kijelöl. Kiválasztja és felkéri a Versenybíróság többi tagját, a versenytitkárt, a rajtbírót és a célbírót, a médiával történő kapcsolattartásért felelős személyt, a technikai (pályakijelölő) team-et. Felelősségi körébe tartozik:
a versenykiírás, versenyértesítő/tájékoztatóban foglaltak betartása és betartatása
a nevezés lebonyolítása, a versenyzők fogadása;
a pálya kijelölésének elfogadása;
a természet- és környezetvédelmi szabályok betartása és betartatása;
az eredmény időbeni kihirdetése.
Dönt a versenyen felmerült és a versenyszabályzatban nem szabályozott kérdésekben. Joga van előre nem látott és a verseny lebonyolítását akadályozó időjárási vagy a versenyzőket veszélyeztető bármilyen körülmény esetén a versenyt berekeszteni vagy a pályákat, versenyidőket módosítani. A változást köteles azonnal hivatalosan közölni a verseny résztvevőivel.
felel a versenyzők időben történő szabályos indításáért;
nyilvántartást vezet az elindult versenyzőkről, erről a célbírót tájékoztatja.
a cél elépítéséért, az ott szükséges technikai eszközök biztosításáért;
a versenyzők befutási idejének helyes megállapításáért és rögzítéséért; a célidőket folyamatosan rögzíti, elkészíti az eredménylistát.
7.4. A pályakitűző(k)
az ellenőrző pontok, a rajt, a cél helyének pontos kitűzéséért; ,
az ellenőrző pontok időbeni kihelyezéséért;
a berajzolt versenytérképek helyességéért;
a pontmegnevezések szabályszerűségéért.
A rendező fél által kijelölt személy tarthatja velük a kapcsolatot. A versenypályára csak a kapcsolattartásra kijelölt rendezővel mehet ki.
A rendező fél biztosítja:
térkép, fólia, rajtszám.
A versenyző által felhasználható:
tájoló.
GPS navigációs versenyszámban indulók kötelesek GPS-ről gondoskodni.
Viselkedés a versenyen
A versenyzők egymásnak csak olyan segítséget nyújthatnak, amely nincs összefüggésben a tájékozódással.
A verseny résztvevői kötelesek a Versenybíróság utasításait betartani.
A ló jólétének és egészségének az első helyen kell állnia.
Óvást adhat be a csapatvezető, edző, versenyző.
Óvás tárgya lehet: : a pálya bármely része, a verseny eredménye, az eredmény értesítő, a versenyszabályzat megsértése a résztvevők vagy a rendezők részéről.
Benyújható írásban a Versenybíróságnak, a helyszínen, az óvási díj egyidejű befizetésével.
A Veszprém Megyei Bajnokság értékelése:
Versenyszámonként az első helyezett lovas nyolc bajnoki pontot, a másodiknak elért hetet, harmadiknak elért hatot, negyediknek elért ötöt, ötödiknek elért négyet, hatodiknak elért hármat, a versenyt eredményesen befejezett lovasok pedig egy pontot kapnak. A bajnokságban pontegyenlőség esetén mindig a jobb helyezést elért lovas illetve csapat kerül előnybe. A csapat és egyéniben gyűjtött versenypontokat külön kell értékelni.